บุรีรัมย์ไข่แตก! พบผู้ติดเชื้อ “โควิด” รายแรก หญิงขายอาหารตามสั่ง-ส่งอาหารในบ่อนชลบุรี
บุรีรัมย์ไข่แตก! พบผู้ติดเชื้อ “โควิด” รายแรก อาชีพขายอาหารตามสั่ง-ส่งอาหารในบ่อนชลบุรี
บุรีรัมย์ไข่แตก! พบผู้ติดเชื้อ “โควิด” รายแรก อาชีพขายอาหารตามสั่ง-ส่งอาหารในบ่อนชลบุรี
7 ม.ค. 2564

จังหวัดบุรีรัมย์ แถลงว่าพบผู้ติดเชื้อไวรัสโคโรนา 2019 (โควิด-19) รายแรก เป็นผู้ป่วยเพศหญิงอายุ 42 ปี อาชีพขายอาหารตามสั่งในตลาดและส่งอาหารในบ่อน จ.ชลบุรี ซึ่งเป็นผู้ที่อาศัยอยู่ ใน ต.ชุมแสง อ.นางรอง เดินทางกลับมาจากพัทยาเมื่อวันที่ 26 ธ.ค.63 มีกลุ่มเสี่ยงสูงทั้งหมด 13 ราย และ กลุ่มเสี่ยงต่ำประมาณ 300 รายอยู่ระหว่างติดตามสอบสวนค้นหาผู้สัมผัสเพิ่มเติม
สำหรับไทม์ไลน์ผู้ติดเชื้อรายดังกล่าว
– วันที่ 26 ธ.ค. 63 เวลา 03.00-09.00 น.เดินทางจากพัทยา ถึงอ.นางรอง ด้วยรถยนต์ส่วนตัวมีผู้โดยสารมาด้วย 3 คน (ผู้ป่วย พี่ชาย พี่สะใภ้)
– วันที่ 27 ธ.ค. 63 อยู่ดูแลพ่อที่มีอาการป่วยหนักอยู่ที่บ้าน
– วันที่ 28 ธ.ค. 63 เวลา 13.00-15.00 น. พาพ่อไปรพ.นางรอง
– วันที่ 29 ธ.ค. 63 เวลา 06.00-07.30 น. ไปซื้อของที่ตลาดสดเทศบาลเมืองนางรอง (ตลาดเช้า) อ.นางรอง
– วันที่ 30 ธ.ค. 63 เริ่มมีอาการปวดศีรษะ เจ็บคอ
– วันที่ 30 ธ.ค. 63-2 ม.ค.64 จัดงานศพที่ ม.5 บ้านโคกมะค่า ต.ชุมแสง อ.นางรอง จ.บุรีรัมย์
– วันที่ 2 ม.ค. 64 เริ่มมีอาการไม่ได้กลิ่น (เพื่อนโทรมาแจ้งให้เฝ้าระวังตนเอง เนื่องจากตรวจพบเชื้อโควิด-19)
– วันที่ 3 ม.ค. 64 เก็บของจากการจัดงานไปส่งที่วัด
– วันที่ 4 ม.ค. 64
เวลา 07.30-09.00 น.ไปที่ว่าการอ.นางรอง
เวลา 09.30-10.00 น.ไป ธกส.นางรอง
เวลา 13.00-16.00 น.ไปลอยอังคารที่เขื่อนลำนางรอง อ.โนนดินแดง
แวะรับประทานอาหารร้านนัทธมน อ.โนนดินแดง
– วันที่ 5 ม.ค. 64 มาขอรับการตรวจโควิด-19 ที่ รพ.นางรอง พร้อมพี่สะใภ้ (มีอาการคัดจมูก ปวดศีรษะ ไม่ได้กลิ่น)
– วันที่ 6 ม.ค. 64 ผลทางห้องปฏิบัติการ รพ.บุรีรัมย์ พบเชื้อโควิด-19 และเข้ารับการรักษาที่รพ.นางรอง
ทางสำนักงานสาธารณสุข จ.บุรีรัมย์ ขอให้ผู้ที่เดินทางไปตามไทม์ไลน์ดังกล่าวเฝ้าระวังอาการตนเองเป็นเวลา 14 วัน (7-20 ม.ค.64) โดยสวมหน้ากากอนามัยตลอดเวลาและหลีกเลี่ยงการคลุกคลีใกล้ชิดผู้อื่น ไม่ควรไปแหล่งชุมชน และไปรายงานตัวที่สถานพยาบาลใกล้บ้าน และหากมีอาการทางระบบทางเดินหายใจ (ไข้ ไอ เหนื่อยหอบ จมูกไม่ได้กลิ่น ลิ้นไม่รับรส) ให้รีบแจ้งเจ้าหน้าที่สาธารณสุขใกล้บ้านทันที
